הרמיוני נוריס

הרמיוני נוריס (באנגלית: Hermione Norris; נולדה ב-12 בפברואר 1967) היא שחקנית אנגלייה. ידועה מתפקידה בסדרת הדרמה-קומית "רגליים קרות" עליה הייתה מועמדת לפרס הקומדיה הבריטית (British Comedy Awards). היא ידועה עוד מתפקידה כרוז מאיירס בדרמת הריגול של ה-BBC, "ספוקס".

ביוגרפיה
נוריס נולדה ב-12 בפברואר 1967 בלונדון. היא הבת השנייה במשפחה בת ארבעה ילדים, יש לה שתי אחיות ואח. הוריה, מייקל והלן נוריס, התגרשו כשהייתה בת ארבע. אז עברה לגור אצל סבתהּ בדרבישייר יחד עם אמהּ ואחיה. אחרי שנים אחדות המשפחה חזרה להתגורר בלונדון. היא קבלה מלגת לימודים לבית ספר לבלט (Elmhurst Ballet School) בסארי. בתקופת לימודיה הצטרפה לחוג דרמה, והשתתפה בו עד גיל 17 בנוסף לשיעורי הריקוד שלה. אחר כך במשך שנתיים עבדה בעבודות פקידותיות.

בגיל 19 נרשמה ל"אקדמיה למוזיקה ולאמנויות הדרמה של לונדון" (LAMDA). היא הופיעה בתפקיד נינה במחזה "השחף". אחרי סיום לימודיה בקולג' גרה עם עוד ארבעה שחקנים בבריקסטון. באותה עת התמודדה עם מותו הפתאומי של אביה.

הופעת הבכורה שלה בתיאטרון הייתה ב-1989 במחזה "חלום ליל קיץ" אשר הקנה לה חברות באיגוד השחקנים הבריטי. בטלוויזיה הופיעה לראשונה ב-1991 בסדרה "The Men's Room" בו גילמה את בתו של פרופ' מארק קרלטון (ביל ניי). תפקידים נוספים בראשית הקריירה שלה בטלוויזיה היו בסדרה "פוארו" על פי ספריה של אגאתה כריסטי, במיני סדרה "קלאריסה", ובפרק בסדרה הקומית "Drop the Dead Donkey". עוד הופיעה בתפקידי אורח בסדרות "בין השורות" ו"חדר מיון". כשנשארה חסרת עבודה התפרנסה מעבודה בסופרמרקט וכמוכרת במרכז מסחרי.

כשהייתה מובטלת שקלה לעזוב את המשחק וללמוד משפטים במטרה לעסוק בעריכת דין. אך היא לוהקה לסדרה "רגליים קרות" בתפקיד קארן מרסדן, אישה מהמעמד הבינוני המרגישה לכודה בסגנון החיים שלה. היא הופיעה בכל אחד מפרקי הסדרה וב-2001 הייתה מועמדת ל"פרס הקומדיה הבריטית" בקטגוריית השחקנית הטובה ביותר.

במקביל להשתתפותה בסדרה "רגליים קרות" כיכבה בדרמה Berkley Square של ה-BBC לצידו של כריסטופר אקלסטון, ובסרט הטלוויזיה "Falling Apart" בתפקיד אישה הנמצאת במערכת יחסים אלימה. ב-2002 שיחקה יחד עם רובסון גרין בסדרה "מחשבות רצחניות" (Wire in the Blood) כבלשית במשטרה, והופיעה בסדרה עד 2005 אז החליפה אותה השחקנית סימון להביב. היא שיחקה בסרטים "לאקי ג'ים" עיבוד לספרו של קינגסלי אמיס וב-" Born Romantic" של דייוויד קיין.

בסוף 2005 לוהקה נוריס לתפקיד רוז מאיירס בסדרת הריגול "ספוקס", והשתתפה בה בשנת 2006. ב-2007 הופיעה בשמונה מתוך עשרה פרקים, אחר כך יצאה לחופשת לידה. ב-2008 חזרה להופיע בסדרה והמשיכה להופיע בה גם ב-2009. על תפקידה זה זכתה ב-2008 ב-Crime Thriller Awards (פרס מותחן הפשע) של רשת ITV3 בקטגוריית השחקנית הטובה ביותר. היא הייתה מועמד לפרס גם שנה אחר כך.

בשנים 2007 עד 2009 הופיעה בסדרת הטלוויזיה "קינגדום". היא גילמה את אחותו למחצה של פיטר קינגדום (סטיבן פריי) עורך דין בעיירה קטנה. ב-2010 שיחקה ב-"Bouquet of Barbed Wire", עיבוד מחדש לסדרת דרמה מ-1976, יחד עם טרוור איב. עוד ב-2010 שיחקה בדרמת מדע בדיוני "Outcasts".

נוריס השתתפה במספר פרסומות טלוויזיה עבור חברות שונות.

חיים אישיים
ב-2002 החלה נוריס במערכת יחסים עם סיימון וילר התסריטאי של "מחשבות רצחניות". בני הזוג התחתנו בדצמבר 2002. בנם הראשון וילף נולד ביוני 2004 ובתם הירו נולדה באוגוסט 2007.

פילמוגרפיה
קולנוע
 שנה שם שם באנגלית תפקיד הערות 2001 Born Romantic קרולאן 2003 החשוד Quicksand שרה 2005 שקרים נפרדים Separate Lies פרסיליה 2025 בשביל החיים (אנ') The Salt Path  פולי

טלוויזיה
 שנה שם שם באנגלית תפקיד הערות 1990 Blood Rights וירג'יניה סרט טלוויזיה 1991 The Men's Room ג'ואנה קרלטון סדרת טלוויזיה Drop the Dead Donkey אוקטביה בפרק "The Gulf Report" חדר מיון Casualty אבי לרווד בפרק "The Last Word" קלריסה Clarissa אנה האו סדרת טלוויזיה 1991–1992 Spatz ונדי 2 פרקים 1992 Screen Two: The Count of Solar קרוליין סרט טלוויזיה 1993 פוארו Agatha Christie's Poirot סלסטין בפרק "Jewel Robbery at the Grand Metropolitan" בין השורות Between the Lines גייל מיילס בפרק "Manslaughter" 1994 Under the Hammer אנתיאה בובינגטון בפרק "The Spectre at the Feast" חדר מיון Casualty בובי קרופט בפרק "The Facts of Life" 1997 רגליים קרות Comedy Premieres: Cold Feet קארן מרסדן פרק פיילוט See You Friday סופי עונה אחת Get Well Soon ונסה דל ריי בפרק "The Whist Drive" קדפאל Cadfael מרי בפרק "The Raven in the Foregate" בית חולים Hospital! סרט טלוויזיה מיס מארפל: הסוס הירקרק Agatha Christie's The Pale Horse הרמינה רדקליף סרט טלוויזיה 1998 The Bill לואיס גולדינג בפרק "Friends in High Places" Berkeley Square ויקטוריה סט. ג'ון עונה אחת 1998–2003, 2016 רגליים קרות Cold Feet קארן מרסדן 5 עונות 1999 Peak Practice פני בפרק "New Beginnings" Heartbeat דיאן פלמר בפרק "David Stockwell's Ghost" 2000 Killing Time: The Millennium Poem אשת מילניום סרט טלוויזיה 2002 Falling Apart קלייר סרט טלוויזיה 2002–2005 מחשבות רצחניות Wire In The Blood קרול ג'ורדן DCI 3 עונות 2003 לאקי ג'ים Lucky Jim קרול גולדסמית סרט טלוויזיה 2006 The Kindness of Strangers פיונה צ'רטרס סרט טלוויזיה 2006–2009 ספוקס Spooks רוס מאיירס 4 עונות 2007–2009 קינגדום Kingdom ביאטריס קינגדום 3 עונות 2010 Bouquet of Barbed Wire קסי מנסון סדרת טלוויזיה 2011 מנודים Outcasts סטלה איסן עונה אחת 2012 A Mother's Son רוזי סדרת טלוויזיה A Year in the Wild מספרת דוקומנטריה 2013 מיס מארפל: "הרצח באיים הקריביים" Agatha Christie's Marple: A Caribbean Mystery אבלין הילינגטון אוטופיה Utopia סטלה 2014 The Crimson Field גרייס קרטר עונה אחת במועדון In the Club רואנה דוקטור הו Doctor Who לונדוויק בפרק "Kill the Moon" Agatha Raisin and the Quiche of Death ג'ו קמינגס בראון סרט טלוויזיה 2018 חף מפשע Innocent אליס מופאט מיני-סדרה 2019 לותר Luther ד"ר ויוויאן לייק עונה חמישית 2020 Between Two Worlds קייט וולפורד תפקיד ראשי; 10 פרקים TBA Riches מורין דוסון מיני-סדרה עתידית של ITV

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:ספוקס
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1967
קטגוריה:בריטים שנולדו ב-1967